Eekholt (Gnarrenborg)

Dat Eekholt is en good een Quadraatkilometer (116 Hektar) groten Staatsforst in Besitt von de Neddersassischen Landsforsten. De Forst is von de Öörd Gnarrenborg, Rübehorst, Hasselhorst un Geestdörp ümgeven.

Polietsch höört dat Rebeed to de Oortschop Gnarrenborg von de Gemeen Gnarrenborg in’n Landkreis Rodenborg, Neddersassen.

In’n Forst liggt dat Steengraff in’t Eekholt, en Graffanlaag ut de Jungsteentied.

Von dat 19. Johrhunnert bet in de Anfangstied von dat 20. Johrhunnert hett dat Eekholt en egen Forstbezirk billt un hett dormit to keen Gemeen höört.

Kategorie:Holt
Kategorie:Landkreis Rodenborg (Wümm)